Food Lovers Recipes | DRIE VRUGTE MARMELADEDRIE VRUGTE MARMELADE - Food Lovers Recipes
DRIE VRUGTE MARMELADE
Posted on July 1, 2013 by Rina Kleinhans Posted in Konfyt / Jam, Mikrogolf Resepte / Microwave Recipes
Kerf die vrugte met pitte en al. Voeg 500 ml water by elke 250 ml vrugte. Laat vrugte oornag in koue water week. Verdeel vrugte en water tussen 3 bekers met ‘n inhoudsmaat van 1.5 liter en mikrogolf al drie saam 40 min op hoog of tot vrugte sag is. (Die vrugte kook vinniger sag in bekers as in ‘n wye bak.) Giet alles terug in diep plastiek bak en laat effens afkoel. Voeg suiker by: 250 ml by elke 250 ml vrugtemengsel. Roer tot suiker heeltemal ogelos is. As die suiker nie wil oplos nie, mikrogolf dit 10-20 min op hoog, roer af en toe tot dit opgelos is. Mikrogolf marmelade nog 15 min na gelang van hoe dik jy dit verkies. Moenie marmelade roer terwyl dit kook nie, anders sal dit nie helder wees nie. Toets gereedheid. Skep skuim af wat gedurende gaarmaktyd bo-op vorm en toets dikte van marmalade. Wanneer gereed, skep in warm gesteriliseerde bottles, skroef deksels op en sit bottles onderstebo neer. Lewer 8 x 400 ml bottles.
GEREEDHEIDS TOETS: Skep 5-10 ml marmelade in ‘n yskoue piering en laat dit afkoel. Druk met jou vinger daarop om vat te stel of dit gestol het, dit moet rimpels maak. Mikrogolf vir nog ‘n paar min as jy dit dikker wil hê.
« SALSA DI POMODORO
TUNA VISKOEKIES »